Honderde in KZN vas oor seksuele misdade - Maroela Media
Meer as 300 verdagtes is in Julie in KwaZulu-Natal in hegtenis geneem in verband met misdade wat met seksuele oortredings en gesinsgeweld verband hou.
Kol. Jay Naicker, woordvoerder van die polisie, het gesê die KwaZulu-Natalse eenheid vir gesinsgeweld, kinderbeskerming en seksuele oortredings het verlede maand 329 verdagtes vasgetrek. Die verdagtes word aangekla van verskeie misdade insluitend verkragting, aanranding, ontvoering, huishoudelike geweld, seksuele aanranding en poging tot moord.
“Gedurende dieselfde tydperk is 54 verdagtes deur verskeie howe in die provinsie skuldig bevind aan seksuele oortredings,” het Naicker gesê. “Ses lewenslange vonnisse en altesaam 556 jaar tronkstraf is deur die howe opgelê.”
Volgens Naicker het die bestuur van die eenheid die maksimum vonnisse wat in die meeste sake opgelê is, verwelkom. “Die eenheid het onverpoosd gewerk om te verseker dat die skuldiges aan die pen ry vir hul oortredings,” het hy gesê.
Vrou, twee kinders sterf in brand
Dankie Kol. Naicker dat julle eenheid darem julle werk nog eerbaar doen, mooi so.